- Դա պետք է հասկանալ շատ ուղղակի և շատ շիտակ: Օրինակ, ես անձամբ չեմ կիսում այն կարծիքը, որ յուրաքանչյուր քաղաքացի կամ քաղաքական կազմակեր պության անդամ պետք է անպայման նշված երթուղիով անցնի, որպեսզի հավակնի հայտնվել պետական կառավարման համակարգում: Փառք Աստծո, մենք ապրում ենք բազմակուսակցական համակարգի պայմաններում, և յուրաքանչյուր քաղաքական կազմակերպություն ստեղծվում է` նախ և առաջ որոշումների կայացման դաշտ գալու, պետական կառավարման համակարգ մտնելու և դրանում դերակատարում ունենալու նպատակով: Դա ակնհայտ ճշմարտություն է: